Държавен вестник, бр. 71, 2010 г., стр. 51

БРОЙ  71	
Д Ъ Р Ж А В Е Н  В Е С Т Н И К 	
СТР.  51  
глежда от Европейското патентно ведомство, 
доколкото тази страна е засегната, както ако 
конвенцията е в сила по отношение на нея.
(3) Разпоредбите на алинея 2 се прилагат 
спрямо европейски патенти, по отношение 
на които на посочената в алинея 2 дата има 
висящо възражение или срокът за възражение 
не е изтекъл.
(4) Разпоредбите на този член не накър­
няват правото на страна, която е прекратила 
членството си в конвенцията, да тълкува всеки 
европейски патент в съответствие с текста на 
конвенцията за периода, в който страната е 
била неин член.
Член 176
Финансови права и задължения на бивши 
договарящи страни
(1) Организацията възстановява на всяка 
страна, която е прекратила членството си в 
тази конвенция по силата на член 172, али­
нея 4 или член 174, всички платени от нея в 
съответствие с член 40, алинея 2 извънредни 
финансови вноски само по времето и при 
условията, които се прилагат от Организа­
цията при възстановяване на извънредните 
финансови вноски, платени от други страни 
през същия отчетен период.
(2) Дори и след като прекрати членството си 
в тази конвенция, страната съгласно алинея 1 
продължава да плаща предвидената в член 39 
част от годишните такси за поддържаните в 
нея европейски патенти в размера, определен 
към датата, на която тя е прекратила член­
ството си.
Член 177
Езици на конвенцията
(1) Тази конвенция, съставена в един-
единствен оригинал на английски, френски 
и немски език, като трите текста са еднакво 
автентични, се депозира в архивите на прави­
телството на Федерална република Германия.
(2) Текстовете на тази конвенция, изготвени 
на официални езици на договарящи страни, 
различни от предвидените в алинея 1, се 
считат за официални текстове, ако са одо­
брени от Административния съвет. В случай 
на конфликт при тълкуване на различните 
текстове за автентични се приемат текстовете 
съгласно алинея 1.
Член 178
Изпращане и уведомления
(1) Правителството на Федерална републи­
ка Германия съставя заверени копия от тази 
конвенция и ги изпраща на правителствата 
на всички подписващи или присъединяващи 
се към конвенцията държави.
(2) Правителството на Федерална репуб­
лика Германия уведомява правителствата на 
държавите съгласно алинея 1 за:
(а) всяко депозиране на инструмент за 
ратификация или присъединяване;
(б) всяка получена декларация или уве­
домление съгласно разпоредбите на член 168;
(в) всяко получено денонсиране съгласно 
разпоредбите на член 174, както и датата на 
влизане в сила на денонсирането.
(3) Правителството на Федерална репуб­
лика Германия регистрира тази конвенция в 
Секретариата на Обединените нации.
Протокол за тълкуване на член 69 ЕПК
Член 1
Общи принципи
Член 69 не трябва да се тълкува в смисъл, 
че под обхват на предоставената с европейски 
патент закрила трябва да се разбира обхватът, 
определен от точното, буквално значение на 
формулировката на претенциите, описанието 
и чертежите служат само за поясняване на 
претенциите. Той не трябва да се тълкува 
също така и в смисъл, че претенциите служат 
само за основа и че действителната закрила 
може да се разпростира върху идеята на па­
тентопритежателя, установена от специалист 
в областта въз основа на описанието и чер­
тежите. Напротив, той трябва да се тълкува 
като определящ позицията между тези две 
крайности, която да съчетава обективната 
закрила за патентопритежателя с разумна 
степен на правна сигурност за трети страни.
Член 2
Еквиваленти
При определяне обхвата на предоставената с 
европейски патент закрила трябва да се вземе 
предвид всеки признак, който е еквивалентен 
на признак, изразен в претенциите.
7201
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
МЕМОРАНДУМ 
за разбирателство и сътрудничество в област­
та на енергетиката между Министерството 
на икономиката, енергетиката и туризма на 
Република България и Министерството на 
промишлеността и енергетиката на Азербай­
джанската република
(Утвърден с Решение № 999 от 30 декември 
2009 г. на Министерския съвет. В сила от 
29 юли 2010 г.)
Министерството на икономиката, енерге­
тиката и туризма на Република България и 
Министерството на промишлеността и енер­
гетиката на Азербайджанската република, 
наричани по-долу за краткост „страни“: